CELEX: 62018CA0765
Language: hr
Date: 2020-04-02 00:00:00
Title: Predmet C-765/18: Presuda Suda (sedmo vijeće) od 2. travnja 2020. (zahtjev za prethodnu odluku koji je uputio Landgericht Koblenz – Njemačka) – Stadtwerke Neuwied GmbH protiv RI (Zahtjev za prethodnu odluku – Direktiva 2003/55/EZ – Zajednička pravila za unutarnje tržište prirodnog plina – Zaštita potrošača – Članak 3. stavak 3. i Prilog A točka (b) – Transparentnost općih uvjeta ugovora – Obveza pravodobnog informiranja potrošača odmah nakon povećanja cijene)

6.7.2020   
            
            
               HR
            
            
               Službeni list Europske unije
            
            
               C 222/13
            
         
      Presuda Suda (sedmo vijeće) od 2. travnja 2020. (zahtjev za prethodnu odluku koji je uputio Landgericht Koblenz – Njemačka) – Stadtwerke Neuwied GmbH protiv RI
      (Predmet C-765/18) (1)
      
      (Zahtjev za prethodnu odluku - Direktiva 2003/55/EZ - Zajednička pravila za unutarnje tržište prirodnog plina - Zaštita potrošača - Članak 3. stavak 3. i Prilog A točka (b) - Transparentnost općih uvjeta ugovora - Obveza pravodobnog informiranja potrošača odmah nakon povećanja cijene)
      (2020/C 222/14)
      Jezik postupka: njemački
      
         Sud koji je uputio zahtjev
      
      Landgericht Koblenz
      
         Stranke glavnog postupka
      
      
         Tužitelj: Stadtwerke Neuwied GmbH
      
         Tuženik: RI
      
         Izreka
      
      Članak 3. stavak 3. Direktive 2003/55/EZ Europskog parlamenta i Vijeća od 26. lipnja 2003. o zajedničkim pravilima za tržište prirodnog plina i stavljanju izvan snage Direktive 98/30/EZ, u vezi s točkama (b) i (c) njezina Priloga A, treba tumačiti na način da, kada tarifne izmjene o kojima kupci nisu osobno obaviješteni opskrbljivač plinom zadnjeg izbora izvrši s isključivim ciljem prebacivanja povećanja troška nabave prirodnog plina, bez ostvarivanja dobiti, valjanost predmetnih tarifnih izmjena nije uvjetovana time da je taj opskrbljivač poštovao obveze transparentnosti i informiranja propisane tim odredbama, pod uvjetom da kupci u svakom trenutku mogu raskinuti ugovor i da imaju na raspolaganju odgovarajuća pravna sredstva za ostvarivanje naknade štete koju su eventualno pretrpjeli zbog toga što nisu bili osobno obaviješteni o izmjenama.
      
         (1)  SL C 112, 25. 3. 2019.